Diari Oficial de la Generalitat Valenciana


Sumari del DOGV 9723, del 13-11-2023 (2023/11925)

RESOLUCIÓ de 8 de novembre de 2023, de la Direcció General de Centres Docents, per la qual es concedeixen subvencions a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9723

Data del DOGV
:   13-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11784


Data del document
:   08-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 8 de novembre de 2023, de la Direcció General de Centres Docents, per la qual es concedeixen subvencions a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, per a l'exercici 2023. [2023/11239]  
L'Ordre 17/2023, d'1 de juny, de la Conselleria d'Educació, Cultura i Esport, estableix les bases reguladores de subvencions a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa (DOGV 9611, 06.06.2023).  
D'acord amb la Resolució de 14 de juny de 2023, de la Direcció General de Formació Professional i Ensenyaments de Règim Especial, es convoquen subvencions destinades a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, per a l'exercici 2023 (DOGV 9620, 19.06.2023), i la correcció d'errors de l'esmentada resolució de convocatòria (DOGV 9692, 27.09.2023).  
  
Vistes les sol·licituds presentades, després de ser estudiades i valorades, sent objecte de requeriment en el cas de ser oportú, i vista la proposta de concessió de subvencions que eleva la comissió de valoració i selecció, constituïda i reunida el dia 25 d'octubre de 2023 a aquest efecte.  
De conformitat amb els criteris de valoració i la quantia individualitzada que es pot atorgar a cada entitat sol·licitant, segons la base desena de l'ordre de bases, i l'apartat cinqué de la Resolució de 14 de juny de 2023, de la Direcció General de Formació Professional i Ensenyaments de Règim Especial, de convocatòria d'aquestes subvencions.  
  
De conformitat amb l'article 9, del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
1. Aprovar la concessió de les subvencions destinades conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, per a l'exercici 2023, a les entitats relacionades en els annexos I, II, III i IV d'aquesta resolució.  
  
ANNEX I Subvencions a conservatoris municipals, centres autoritzats i centres integrats d'ensenyaments generals i ensenyaments professionals de Música.  
ANNEX II Subvencions a conservatoris municipals, centres autoritzats i centres integrats d'ensenyaments generals i ensenyaments elementals de Música.  
ANNEX III Subvencions a conservatoris municipals, centres autoritzats i centres integrats d'ensenyaments generals i ensenyaments professionals de Dansa.  
ANNEX IV Subvencions a conservatoris municipals, centres autoritzats i centres integrats d'ensenyaments generals i ensenyaments elementals de Dansa.  
  
  
2. Desestimar les sol·licituds de subvenció de les entitats assenyalades en l'annex V de la present resolució pels motius que s'hi indiquen.  
  
3. El pagament de les subvencions es realitzarà d'acord amb el que s'estableix en la base desena de l'Ordre 17/2023, d'1 de juny, amb càrrec a la línia de subvenció S2463, capítol IV, del programa 13.07.29.430.53, prevista en l'actual Llei de pressupostos de la Generalitat, per un import global màxim de 3.974.019,04 €, segons el que es preveu en l'apartat segon de la resolució de convocatòria.  
  
Segon  
El termini per a presentar la justificació de la subvenció serà de 10 dies hàbils, a comptar de l'endemà de la publicació d'aquesta resolució en el Diari Oficial de la Generalitat Valenciana.  
L'incompliment de l'esmentat termini, així com altres incompliments de les obligacions recollides tant, en les bases reguladores d'aquestes subvencions, com en la Llei 38/2003, de 17 de novembre, general de subvencions, constituirà una infracció lleu, greu o molt greu, que comportarà la seua corresponent sanció.  
El procediment de justificació es realitzarà exclusivament per mitjans electrònics en la plataforma de tramitació de la GVA. Per a realitzar la tramitació electrònica, la persona sol·licitant pot usar qualsevol dels certificats admesos per la seu electrònica de la Generalitat.  
  
A més, la tramitació electrònica es pot dur a terme mitjançant un representant autoritzat, identificat en el Sistema de Gestió de la Representació de l'Agència de Tecnologia i Certificació Electrònica de la Comunitat Valenciana.  
  
Tercer  
1. La justificació es realitzarà de la forma establida en la base tretzena de l'ordre de bases, i haurà de fer-se d'acord amb els models que estan a la disposició de les persones interessades en la pàgina web de la Conselleria d'Educació, Universitats i Ocupació:  
https://ceice.gva.es/va/web/ensenanzas-regimen-especial/subvencions1  
2. L'aportació dels annexos de justificació i la documentació que puga ser requerida durant la revisió dels expedients es presentarà a través del procediment d'aportació de documentació a l'expedient d'ajudes de la Conselleria d'Educació, Universitats i Ocupació, disponible en l'enllaç següent:  
http://www.gva.es/va/inicio/procedimientos'id\_proc=18012  
3. La documentació justificativa presentada per altres mitjans diferents dels previstos, determinarà la pèrdua de la subvenció concedida.  
  
4. La documentació justificativa haurà de contindre la documentació següent:  
A) Entitats locals.  
- Annex I: Certificat de la secretaria o intervenció de l'entitat local del resum dels ingressos i les despeses per al funcionament del conservatori.  
- Annex II: Despeses de personal docent i no docent.  
- Annex III: Despeses de material didàctic.  
- Annex IV: Altres despeses corrents  
B) Entitats sense ànim de lucre i concessionàries:  
- Annex I: Altres despeses corrents.  
- Annex II: Declaració responsable d'ingressos, despeses i altres despeses corrents.  
- Annex III(a): Despeses del personal docent contractat en el curs escolar referent a la convocatòria.  
- Annex III(b): Despeses del personal no docent contractat en el curs escolar referent a la convocatòria.  
- Annex V: Factures de despeses corrents  
  
Quart  
Les entitats beneficiàries estaran sotmeses a les actuacions de comprovació a efectuar per l'òrgan concedent, en els termes establits en la base catorzena de l'ordre de les bases reguladores.  
A més, entre les obligacions com a beneficiaris d'aquestes subvencions està el fet de donar a conéixer de manera inequívoca que es tracta d'una acció subvencionada per la Generalitat, a través de la Conselleria d'Educació, Universitats i Ocupació. A aquest efecte, hauran d'incorporar en tot el material gràfic que es derive de les activitats realitzades el logotip d'aquesta conselleria, disponible des del lloc web de la Presidència de la Generalitat Valenciana.  
(http://www.presidencia.gva.es/estatico/identitat-gva/ Àrea de descàrregues - Distintius).  
  
Cinqué  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'interposarà davant la Conselleria d'Educació, Universitats i Ocupació, en el termini d'un mes des de l'endemà de la publicació en el Diari Oficial de la Generalitat Valenciana.  
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació o a partir de l'endemà del dia en què es notifique la resolució expressa del recurs de reposició o en què aquesta s'haja d'entendre presumptament desestimada.  
  
  
València, 8 de novembre de 2023.- El director general de Centres Docents: Jorge Cabo Martínez.